A4-0277/97

Ψήφισμα σχετικά με την έκθεση της Επιτροπής για το 1996 σε ό,τι αφορά την ανάπτυξη, την επικύρωση και τη νόμιμη αποδοχή των μεθόδων που μπορούν να υποκαταστήσουν τα πειράματα σε ζώα στον τομέα των καλλυντικών (COM(97)0182 - C4- 0369/97)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής (COM(97)0182 - C4-0369/97),

- έχοντας υπόψη την έκθεση της Επιτροπής για το 1995 σχετικά με την ανάπτυξη, την επικύρωση και τη νόμιμη αποδοχή των μεθόδων που μπορούν να υποκαταστήσουν τα πειράματα σε ζώα στον τομέα των καλλυντικών προϊόντων (COM(96)0365 - C4-0662/96),

- έχοντας υπόψη το ψήφισμά του της 8ης Απριλίου 1997 σχετικά με την ετήσια έκθεση της Επιτροπής του 1995 για την ανάπτυξη, την επικύρωση και τη νόμιμη αποδοχή των μεθόδων που μπορούν να υποκαταστήσουν τα πειράματα σε ζώα ((EE C 132 της 28.4.1997, σελ. 27)),

- έχοντας υπόψη το ψήφισμά του της 14ης Ιουλίου 1995 σχετικά με την ετήσια έκθεση της Επιτροπής για το 1994 σε ό,τι αφορά την ανάπτυξη, την επικύρωση και τη νόμιμη αποδοχή των μεθόδων που μπορούν να υποκαταστήσουν τα πειράματα σε ζώα ((ΕΕ C 249, της 25.9.1995, σελ. 207.)),

- έχοντας υπόψη την απόφασή του στη δεύτερη ανάγνωση της 21ης Απριλίου 1993 ((ΕΕ C 150, της 31.5.1993, σελ. 123.)) σχετικά με την κοινή θέση που ενέκρινε το Συμβούλιο ενόψει της έγκρισης οδηγίας για την έκτη τροποποίηση της οδηγίας 76/768/ΕΟΚ σχετικά με την εναρμόνιση των νομοθεσιών των κρατών μελών σε ό,τι αφορά τα καλλυντικά προϊόντα (C3-0010/93 - 00/0307(SYN)),

- έχοντας υπόψη την οδηγία του Συμβουλίου 93/35/ΕΟΚ της 14ης Ιουνίου 1993 που τροποποιεί για έκτη φορά την οδηγία 76/768/ΕΟΚ ((ΕΕ L 151, της 23.6.1993, σελ. 32.)),

- έχοντας υπόψη το πρωτόκολλο για την ευημερία των ζώων στη Συνθήκη ΕΚ όπως εγκρίθηκε κατά το Ευρωπαϊκό Συμβούλιο της 18ης Ιουνίου 1997 του Άμστερνταμ,

- έχοντας υπόψη το ψήφισμά του της 14ης Νοεμβρίου 1996 για το εμπόριο και το περιβάλλον ((ΕΕ C 362 της 2.12.1996, σελ. 245.)),

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0277/97),

1. εκφράζει τη βαθιά του λύπη για την αποδοχή από πλευράς του Συμβουλίου της πρότασης της Επιτροπής για την αναβολή της ημερομηνίας εφαρμογής της απαγόρευσης έως την 1η Ιουνίου 2000 της εμπορίας καλλυντικών που περιέχουν συστατικά ή συνδυασμό συστατικών προϊόντων πειραματισμού σε ζώα και την καθυστερημένη παρουσίαση της από καιρού αναμενόμενης οδηγίας του Συμβουλίου/Κοινοβουλίου σχετικά με τα τελικά καλλυντικά προϊόντα[semigr ]

2. εκφράζει επίσης τη λύπη του για το γεγονός ότι πάνω από τέσσερα έτη μετά την έγκριση της οδηγίας 93/35/ΕΟΚ, η Επιτροπή δεν είναι σε θέση να αντιμετωπίσει τις απαιτήσεις του άρθρου 4, παρ. 1, σημείο i) της οδηγίας 76/768/ΕΟΚ (όπως τροποποιήθηκε από την οδηγία 93/35/ΕΟΚ) και να παράσχει εμπεριστατωμένες στατιστικές σχετικά με τα πειράματα στον τομέα των καλλυντικών στην Ευρωπαϊκή Ένωση[semigr ]

3. εκφράζει εκτός αυτού τη λύπη του για το γεγονός ότι σημειώθηκε μόνο μικρή πρόοδος στην υποκατάσταση των πειραμάτων σε ζώα στον τομέα των καλλυντικών με εναλλακτικές μεθόδους, γεγονός που δημιουργεί ερωτηματικά για όλες τις προσπάθειες που καταβλήθηκαν για την ανάπτυξη και την επικύρωση των εναλλακτικών αυτών μεθόδων, όπως απαιτεί το άρθρο 4, παρ. 1, (i) της οδηγίας 76/768/ΕΟΚ (όπως τροποποιήθηκε από την οδηγία 93/68/ΕΟΚ)[semigr ]

4. καλεί την Επιτροπή:

α) να υποβάλει, χωρίς καθυστέρηση, την προ πολλού αναμενόμενη πρόταση του Συμβουλίου/Κοινοβουλίου για την απαγόρευση των πειραμάτων σε ζώα στον τομέα των τελικών καλλυντικών προϊόντων από την 1η Ιανουαρίου 1998, συμπεριλαμβάνοντας και τα συσταστικά των καλλυντικών προϊόντων στο εν λόγω μέτρο. Το Κοινοβούλιο πιστεύει ότι η προσέγγιση αυτή θα προσφέρει τα κίνητρα που απαιτούνται ώστε η βιομηχανία, τα κράτη μέλη και η Επιτροπή να ολοκληρώσουν την απαραίτητη ανάπτυξη, την επικύρωση και τη νόμιμη αποδοχή των μεθόδων που μπορούν να υποκαταστήσουν τα πειράματα σε ζώα, με τη χρησιμοποίηση περίπου 8.000 συστατικών που διαθέτει ήδη η βιομηχανία καλλυντικών για την ανάπτυξη νέων καλλυντικών προϊόντων κατά το ενδιάμεσο αυτό χρονικό διάστημα[semigr ]

β) να συμπεριλάβει, επιτέλους, στην πρόταση του Συμβουλίου/Κοινοβουλίου πλήρη απαγόρευση των πειραμάτων σε ζώα στον τομέα των τελικών προϊόντων και συγκεκριμένη ημερομηνία για την τελική εφαρμογή της απαγόρευσης αυτής σε ό,τι αφορά τα πειράματα σε ζώα στον τομέα των συστατικών των καλλυντικών, ημερομηνία η οποία δεν θα πρέπει επ' ουδενί λόγο να υπερβαίνει το έτος 2000[semigr ]

γ) να λάβει θετικά και άμεσα μέτρα για να ανανεώσει τις προσπάθειες ανάπτυξης και επικύρωσης των εναλλακτικών μεθόδων. Ιδιαίτερα, το σχέδιο του 5ου Προγράμματος Πλαισίου για την Έρευνα και την Ανάπτυξη θα πρέπει να τροποποιηθεί ώστε να συμπεριλάβει ειδικές διατάξεις για την εξωτερική έρευνα στον τομέα των εναλλακτικών μεθόδων και την χορήγηση επαρκούς χρηματοδότησης στο Ευρωπαϊκό Κέντρο Επικύρωσης Εναλλακτικών Μεθόδων (ECVAM), ώστε να μπορέσει το κέντρο αυτό να επιτύχει τους στόχους του. Το 5ο Πρόγραμμα Πλαίσιο θα πρέπει να περιλαμβάνει και δραστηριότητες Ε& Α που να αποσκοπούν στην ανακάλυψη εναλλακτικών μεθόδων ελέγχου για την οξεία και χρόνια τοξικότητα, την καρκινογένεση, την τερατογένεση και την αναπαραγωγική τοξικότητα[semigr ]

δ) να αποφύγει περαιτέρω καθυστερήσεις στην εφαρμογή της απαγόρευσης και την αποδοχή επικυρωμένων εναλλακτικών μεθόδων για την υποκατάσταση των πειραμάτων σε ζώα που θα προκύψουν από τις προσπάθειες για την όσο το δυνατόν μεγαλύτερη διεθνή αποδοχή. Η αποδοχή αυτή δεν απαιτείται από την οδηγία 93/35/ΕΟΚ, ενώ κάθε παράλειψη της χρησιμοποίησης υφιστάμενων εναλλακτικών μεθόδων που δεν περιλαμβάνουν πειράματα σε ζώα έρχεται σε αντίθεση με την οδηγία 86/609/ΕΟΚ. Ιδιαίτερη σημασία θα πρέπει να δοθεί στο γεγονός ότι δεν έχουν επικυρωθεί όλα τα πειράματα σε ζώα, εάν εξεταστεί το επίπεδο επικύρωσης των εναλλακτικών λύσεων. Σε σχέση με τη ΓΣΔΕ/ΤΕΕ, η ΕΕ θα πρέπει να διατυπώσει σαφή πρόταση χωρίς περαιτέρω καθυστέρηση και να ελέγξει επαρκώς τις κατευθυντήριες γραμμές της ΓΣΔΕ. Παράλληλα θα πρέπει να ασκήσει πίεση για την θετική τροποποίηση των κατευθυντήριων γραμμών της ΓΣΔΕ ώστε να εναρμονιστούν με το εμπόριο, τα υφιστάμενα περιβαλλοντικά θέματα και τα θέματα της ευημερίας των ζώων[semigr ]

ε) να λάβει άμεσα μέτρα για να ενισχύσει τη δέσμευση των κρατών μελών σε ό,τι αφορά τη συλλογή στατιστικών πληροφοριών όπως απαιτούνται από την οδηγία 93/35/ΕΟΚ και την παραγωγή, χωρίς περαιτέρω καθυστέρηση, εμπεριστατωμένων δεδομένων για τον αριθμό και τη μορφή των πειραμάτων που διεξάγονται σε ζώα στον τομέα των καλλυντικών σε κάθε κράτος μέλος[semigr ]

στ) να αναλάβει την πρωτοβουλία της εκπόνησης σαφούς στρατηγικής σε συμφωνία με όλα τα ενδιαφερόμενα μέρη για την προώθηση της ανάπτυξης, της επικύρωσης και της νόμιμης αποδοχής των μεθόδων που μπορούν να υποκαταστήσουν τα πειράματα σε ζώα στον τομέα των καλλυντικών, συμπεριλαμβανομένης και της κατανομής/του συντονισμού των αρμοδιοτήτων μεταξύ της Επιτροπής, της βιομηχανίας, των κυβερνήσεων και του ΟΟΣΑ. Θα πρέπει επίσης να προβλεφθούν μέτρα για την μεγαλύτερη δέσμευση από πλευράς της βιομηχανίας (όπως η προηγούμενη πρόταση του Κοινοβουλίου σύμφωνα με την οποία όλες οι επιχειρήσεις που εφαρμόζουν πειράματα σε ζώα στην ΕΕ θα αναγκάζονται να συμμετέχουν σε μελέτες ανάπτυξης και επικύρωσης ή να καταβάλουν φόρους/δασμούς για τη χρηματοδότηση τέτοιων εναλλακτικών μεθόδων)[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.